Document ID: 32004R0965

NARIADENIE KOMISIE (ES) č 965/2004
z 13. mája 2004
ktorým sa dopĺňa a mení nariadenie (ES) č. 2314/2003 týkajúce sa lehoty na predloženie ponúk pre čiastočné verejné výberové konania pre ďalší predaj raže vo vlastníctve nemeckého intervenčného orgánu na vnútornom trhu
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu obilnín (1), a najmä na jeho článok 5,
keďže:
(1)
Nariadenie Komisie (ES) č. 2314/2003 z 29. decembra 2003 o otvorení stáleho verejného výberového konania pre ďalší predaj raže vo vlastníctve nemeckého intervenčného orgánu (2) na trhu Spoločenstva stanovuje, že lehota na predloženie ponúk pre čiastočné verejné výberové konania vyprší vždy vo štvrtok;
(2)
Je potrebné zrušiť čiastočné verejné výberové konanie, pre ktoré uplynie lehota 10. júna 2004, keďže tento deň je v Nemecku sviatkom;
(3)
V dôsledku toho je potrebné zmeniť a doplniť nariadenie (ES) č. 2314/2003;
(4)
Opatrenia uvedené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Článok 4 odsek 1 druhý pododsek nariadenia (ES) č. 2314/2003 sa nahrádza týmto textom:
„Lehota na predloženie ponúk pre budúce čiastočné verejné výberové konania uplynie vždy vo štvrtok o 9.00 hodine (bruselského času), okrem 20. mája a 10. júna 2004.“
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. mája 2004

Labels: 3
18
15
17